Min datter og jeg har lige tilbragt nogle vidunderlige dage i Paris og boede i denne skønne lille penthouse lejlighed på Mont Marte hos Guillaume.
Beliggenheden er perfekt, med blandt andet Sacre Cour og Moulin Rouge lige i nærheden. En dejlig caffe latte og croisant er altid inden for rækkevidde. Lækkert bageri 2 minutters afstand. Vinbarer, barer, restauranter af alle slags er i nærheden.
Det tager 7 minutter at gå fra Gare du Nord. Metro er også få minutter derfra.
Lejligheden havde det vi havde brug for. Den er lys, og skønt at kunne åbne ud til de franske altaner. Udsigten over tagene med deres flotte skorstene er vidunderlig. Der var rent og pænt overalt.
Guillaume var hele vejen meget informativ, om hvilke transportmuligheder der var, hvor man kan spise etc. Værten selv var udenlands, men havde arrangeret at en ven kom og lukkede os ind.
Undervejs mailede han flere gange for at høre, om nu alt var som det skulle. Guillaume er en omsorgsfuld vært, og vi vil rigtig gerne bo hos ham igen.
Vi giver Guillaume de bedste anbefalinger :)